 Mayayi amesema kikosi cha timu ya Taifa kilichotangazwa na Kocha Mkuu, Charles Mkwasa kwa ajili ya kuingia kambini kujiandaa kwa mchezo dhidi ya Algeria kuwania kufuzu Kombe la Dunia mwaka 2018 kina wachezaji wazuri lakini akasikitika kuachwa kwa mlinzi wa kati wa Azam FC, Aggrey Morris.“Naamini kwamba watu kama Salim Mbonde wa Mtibwa wanaoingia sasa hivi, wanaingizwa kwa ajili ya kupata uzoefu, kikosi kilichoitwa ni kilele zaidi ya haya maingizo mapya kama matatu au manne,” alisema Mayay.“Lakini vijana wengi ambao amewaingiza si kwa ajili ya kwenda kupambana, bali kwa ajili ya kuongeza uzoefu ili baada ya miaka mitatu au minne waweze kupambana,” alisema.Alisema mchezo kati ya Taifa Stars dhidi ya Algeria kwa sababu ni timu mbili zinazotofautiana sana kwa viwango kuna faida kwa timu inayopewa nafasi ndogo kutokana na wachezaji ambao hawapewi nafasi ya kufanya vizuri kutaka kudhihirisha kuwa wao pia ni bora.